钦定古今图书集成/明伦汇编/氏族典/第284卷 > 黄潜善
## 钦定古今图书集成/明伦汇编/氏族典/第284卷 > 黄潜善

按《宋史黄潜善传》：“潜善，字茂和，邵武人，擢进士第，宣
和初，为左司郎，擢户部侍郎。坐事谪亳州，以徽猷阁
待制知河间府。靖康初，金人入攻，康王开大元帅府檄潜善将兵入援。张邦昌僭位，潜善趋白于帅府，王
承制拜潜善为副元帅。二年，高宗即位，拜中书侍郎。
未几，拜右仆射，进左仆射。帝南渡，至瓜州，幸镇江，敌”
兵蹑其后，潜善疏言“艰难之时，不敢具文求退。”中丞
张澂劾之，乃罢潜善为观文殿大学士、知江宁府，落
职居衡州。郑悫又论潜善误国，王廷秀继以为言，责
置英州，寻卒于梅州。潜善猥持国柄，嫉害忠良。李纲
既逐，张悫、宗泽、许景衡辈相继贬死，台谏一言，随陷
其祸，中外为之切齿。